1926. gada Eiropas čempionāts cīņas sportā

1926. gada Eiropas čempionāts cīņas sportā notika no 1926. gada 4. līdz 7. septembrim Latvijas galvaspilsētā Rīgā Salamonska cirkā. Sacensības notika tikai grieķu-romiešu cīņā.

 Grieķu-romiešu cīņa 
 Svara kategorijas 
Šajā čempionātā cīkstoņi bija sadalīti pēc ķermeņa svara šādās sešās svara kategorijās:
 gaiļa svars (līdz 58 kg);
 spalvas svars (līdz 62 kg);
 vieglais svars (līdz 67,5 kg);
 vidējais svars (līdz 75 kg);
 pussmagais svars (līdz 82,5 kg);
 smagais svars (virs 82,5 kg).

 Godalgoto vietu noteikšana 
Pēc katras savstarpējās cīņas tās dalībniekiem piešķīra soda punktus: zaudētājam — 3 soda punktus; uzvarētājam — par uzvaru tiesnešu vērtējumā 1 soda punktu; par plecu uzvaru 0 soda punktus. Cīkstonis, kas ieguva 5 soda punktus, turpmākajās cīņās vairs nepiedalījās. Godalgoto vietu ieguvējus noteica pēc mazākā soda punktu skaita. Ja tas bija vienāds, tad augstāku vietu ieguva cīkstonis, kas sacensību laikā bija pielietojis vairāk paņēmienu un bijis enerģiskāks. Ja arī šinī ziņā cīkstoņi bija līdzīgi, tad augstāk ierindojās tas, kurš bija vieglāks. 

 Medaļu ieguvēji 
Medaļu ieguvēji bija:
SvarsZeltsSudrabsBronza līdz 58 kg  Zīgfrīds Hānsons  Pauls Reibers  Armands Maģars līdz 62 kg  Voldemārs Veli  Ēriks Malmbergs  Ernsts Šteinigs līdz 67,5 kg  Hāralds Petešons  Osvalds Keps  Mihājs Matura līdz 75 kg  Johanness Jakobsens  Fricis Breins  Lāslo Paps līdz 82,5 kg  Roberts Rups   Rudolfs Lo   Aleksandrs Sabo  virs 82,5 kg  Georgs Gērings  Josefs Urbans  Jūhans Rihthofs

 Medaļu sadalījums starp valstīm 
1   2  2  1  52   2  1  1  43   1  2  0  34   1  0  0  15   0  1  0  16   0  0  3  3

 Latvijas cīkstoņu rezultāti 
Sacensībās piedalījās 6 Latvijas cīkstoņi. Plānotais septītais dalībnieks pussmagā svara cīkstonis Kārlis Pētersons par 15 minūtēm nokavēja svēršanos un pie sacensībām netika pielaists.

Latvijas cīkstoņi A. Melkerts (gaiļa svars), P. Kopmans (spalvas svars) un Ž. Hercogs (vieglais svars) pieļaujamo soda punktu robežu — 4 punkti — pārsniedza jau pēc otrās cīņas, bet R. Ronis (vidējais svars), E. Palmbahs (pussmagais svars) un A. Zvejnieks (smagais svars) sacensību trešajā dienā. Līdz ar to izšķirošajās cīņās par medaļām viņi nevarēja piedalīties.

 Atsauces 

 Ārējās saites 
 United World Wrestling Database 
 FILA Wrestling Database

Kategorija:Eiropas čempionāts cīņas sportā
Kategorija:Sports Latvijā